पाएं अपने शहर की ताज़ा ख़बरें और फ्री ई-पेपरडाउनलोड करें
पिछले साल कोरोना के कारण लॉकडाउन और फिर मुंमई 2020 में जब उड़ानों का संचालन शुरू हुआ तो सूरत एयरपोर्ट पर धीरे-धीरे उड़ानों की बहाली शुरू हुई और जैसे तैसे यात्रियों और उड़ानों की संख्या बढ़ी। लेकिन अब कोरोना के भयंकर प्रकोप के कारण यात्रियों की संख्या फिर से दोगुने स्तर से कम होने लगी हैं।
अप्रैल महीने में सूरत एयरपोर्ट से केवल 48889 यात्री ही सफर किए, जबकि मार्च महीने में कुल 95640 यात्रियों ने सफर किया था यानि अप्रैल महीने में एकाएक 46751 यात्री कम हो गए। सूरत एयरपोर्ट पर जहां जनवरी माह से मार्च के बीच रोजाना लगभग साढ़े चार हजार यात्रियों की आवाजाही रही।
वहीं अब रोजाना लगभग डेढ़ हजार से भी कम यात्री आ रहे है। एयरपोर्ट से पर आने वाले यात्रियों का आरटीपीसीआर टेस्ट जरुरी किया गया है और सूरत से बाहर जाने वाले यात्रियों का भी आरटीपीसीआर टेस्ट जरुरी है। इसी से अब यात्री बचने के लिए हवाई यात्रा भी टाल रहे है।
अब तक ऐसे रहा यात्री ग्रोथ फिर आई गिरावट
अप्रैल महीने में हुई यात्रा
स्पाइस जेट की मई में सभी उड़ाने रद्द
13 अप्रैल से स्पाइस जेट रोजाना अपनी दिल्ली, मुंबई व जयपुर की उड़ाने रद्द कर रहा था। लेकिन अब प्रबंधन ने घोषणा करते हुए कहा कि मई महीने में फिलहाल सूरत एयरपोर्ट से उसकी सभी उड़ाने रद्द रहेंगी। केवल कार्गो फ्लाइट की संचालित होगी। स्पाइस जेट प्रबंधन ने बताया कि 20 मई के बाद स्थिति की समीक्षा की जाएगी फिर कोई निर्णय लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn